หุ้นไทยปิดบวก 8.76 จุด
ดัชนีปิดตลาดที่ 749.68 จุด เพิ่มขึ้น 8.76 จุด หรือ 1.18 % มูลค่าซื้อขาย 13,946.38 ล้านบาท
2 มิ.ย. 2553

ดัชนีปิดตลาดที่ 749.68 จุด เพิ่มขึ้น 8.76 จุด หรือ 1.18 % มูลค่าซื้อขาย 13,946.38 ล้านบาท 
ภาวะการลงทุนในตลาดหลักทรัพย์วันที่ 2 มิ.ย. 2553 ฟื้นตัวจากวันก่อน โดยดัชนีปรับตัวอยู่ในแดนบวกตลอดทั้งวัน ซึ่งตลาดมีแรงซื้อกลับเข้ามาในกลุ่มพลังงาน และแรงเก็งกำไรในกลุ่มรับเหมาก่อสร้างรับข่าวการเปิดซองประมูลงานก่อสร้างรถไฟฟ้าสายสีน้ำเงินสัญญา 3 และ 4 
สำหรับดัชนีปิดตลาดที่ 749.68 จุด เพิ่มขึ้น 8.76 จุด หรือ 1.18 % มูลค่าซื้อขาย 13,946.38 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย
หุ้น STPI มูลค่าซื้อขาย 866.74 ล้านบาท ราคาปิด 26 บาท เพิ่มขึ้น 2.30 บาท
หุ้น IVL มูลค่าซื้อขาย 747.24 ล้านบาท ราคาปิด 17.70 บาท เพิ่มขึ้น 0.80 บาท
หุ้น PTT มูลค่าซื้อขาย 709.08 ล้านบาท ราคาปิด 244 บาท เพิ่มขึ้น 3 บาท
หุ้น CPF มูลค่าซื้อขาย 587.97 ล้านบาท ราคาปิด 17.50 บาท เพิ่มขึ้น 0.10 บาท
หุ้น PTTEP มูลค่าซื้อขาย 546.46 ล้านบาท ราคาปิด 145 บาท เพิ่มขึ้น 1 บาท
นางสาวปองรัตน์ รัตนะตวณานนท์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์บัวหลวง กล่าวว่า การปรับตัวขึ้นของตลาดเป็นการฟื้นตัวจากตลาดที่ปรับตัวลงเมื่อวันก่อน หลังจากการเมืองเริ่มคลี่คลาย การอภิปรายไม่ไว้วางใจนายกรัฐมนตรีและรัฐมนตรีรายบุคคล ผ่านไปได้ด้วยดีตามคาดการณ์
นอกจากนี้แรงซื้อเก็งกำไรหุ้นรับเหมาก่อสร้างอย่างโดดเด่น โดยเฉพาะหุ้นที่ชนะการประมูลงานก่อสร้างรถไฟฟ้าสายสีน้ำเงิน สัญญาที่ 3 และ 4 แต่ในช่วงบ่ายเริ่มมีแรงขายทำกำไรหุ้น ชิโน-ไทย เอ็นจิเนียริ่ง แอนด์คอนสตรัคชั่น ( STEC ) และบริษัท ยูนิค เอ็นจิเนียริ่ง แอนด์ คอนสตรัคชั่น ( UNIQ ) ที่ชนะประมูลหลังข่าวจริงออก
สำหรับแนวโน้มตลาดวันพรุ่งนี้ ( 3 มิ.ย.) คาดว่าปรับตัวขึ้นได้ในกรอบแคบ ๆ ระหว่าง 735 – 750 จุด